མཐར་གཏུགས་ན་ལས་གང་ཞིག་ཕན་ཐོགས་པོ་ཡོད་པའམ།ཡང་ན་གནོད་སྐྱོན་ཡོད་མེད་ནི་ཀུན་སློང་ལ་རག་ལུས་པ་རེད།གཞན་གྱི་ཕུགས་རྒྱང་རིང་པོའི་བདེ་དོན་ལ་བཅོས་མིན་གྱི་སེམས་འཁུར་བྱེད་པའི་ཐབས་ལམ་ཁག་ནི།སྐབས་རེ་རྩུབ་པོ་དང།སྐབས་རེ་ཞི་འཇམ་ཡོང་གི་ཡོད།སྐབས་རེ་རྫུན་ཆུང་ངུ་ཞིག་གིས་ཀྱང་་ཕན་ཐོགས་ཡོང་གི་ཡོད།དཔེར་ན།ཐག་རིང་ལུང་པ་ཞིག་ཏུ་ཡོད་པའི་བརྩེ་བའི་གྲོགས་པོའམ་ཕ་མ་གང་རུང་ཞིག་ནད་གཞི་དྲག་པོས་མནར་བའམ།ཡང་ན་འཆི་ལ་ཉེ་བའི་གནས་ཚུལ་དེ་ཁྱེད་རང་གིས་ཤེས་ཀྱི་ཡོདཔའི་དབང་དུ་བཏང།འོན་ཀྱང་ཁྱེད་རང་གིས་གང་ཟག་གཞན་དེར་ཁོང་རང་ཚོའི་ཕ་མ་འཆི་ལ་ཉེ་བའི་གནས་ཚུལ་བཤད་ན།མི་དེ་ཧ་ཅང་བློ་ཕམ་དང་སེམས་ཁྲལ་བྱས་ནས་དྲན་མེད་དུ་བརྒྱལ་སྲིད་པའང་ཤེས་ཀྱི་ཡོད།བྱས་ཙང་།གནས་སྟངས་དེ་འདྲའི་སྐབས་ཁྱེད་ཀྱིས།ཁོང་ཚོ་ཚང་མ་བདེ་པོ་རེད་འདུག།ཅེས་བརྗོད་ནས།གལ་ཏེ་ཁྱེད་རང་ལ་གང་ཟག་གཞན་དེར་བློ་ཕམ་འཇུག་འདོད་རྩ་བ་ནས་མེད་པ་དང།ཁྱེད་རང་གིས་དེ་ལྟར་རྫུན་བཤད་པ་དེ་རང་དོན་ཆེད་དུ་ཡིན་ན།དེ་ནི་བཟང་སྤྱོད་དང་མི་མཐུན་པ་ཞིག་ཡིན་ནའང་།གཞན་དོན་ཆེད་དུ་རྫུན་བཤད་པ་དེ་ནི་ཕལ་ཆེར་འཚམ་ཤོས་ཤིག་ཡིན་སྲིད།